கணிகர் நீதி

கணிகர் நீதி, மகாபாரதத்தில் குரு நாட்டின் மன்னரும், பாண்டவர்களின் பெரியப்பாவுமான திருதராஷ்டிரனுக்கு  கணிகர் எனும் அந்தண அமைச்சர் கூறும் அரச நீதிகளின் தொகுப்பாகும். இந்நிகழ்வு  மகாபாரத்தின் ஆதி பருவம், அத்தியாயம் 142ல் சம்பவ பருவத்தில் உள்ளது. 

பாண்டுவின் மைந்தர்களான பாண்டவர்கள் பாஞ்சால மன்னர் துருபதனை வென்று, பலத்தைப் பெருக்கி வருவதைக் கேள்விப்பட்ட மன்னன் திருதராஷ்டிரன் கவலையில் இருந்தான். அரசியலின் அறிவியலை நன்கு அறிந்தவரும், மன்னனுக்கு ஆலோசனை வழங்குவதில் நிபுணரும், அமைச்சர்களில் முதன்மையானவருமான கணிகரை அழைத்து, வீரம் கொண்ட  பாண்டவர்களிடம் மிகுந்த பொறாமை கொண்டுள்ளேன். நான் பாண்டவர் மீது அமைதி காக்கவா? அல்லது போர் தொடுக்கவா? ஓ! கணிகரே, இது தொடர்பாக உமது அறிவுரை எனக்குத் தேவை என்றார்.  
கணிகரின் அறிவுரைகள்
 ஒரு அரசன் தன் எதிரிகளின் தவறுகளை இடையறாது கவனித்து, அவற்றைப் பயன்படுத்திக் கொள்ள வேண்டும். மன்னன் எப்பொழுதும் தாக்கத் தயாராக இருந்தால், எல்லோரும் அவனைப் பார்த்து அஞ்சுவார்கள்.

 மன்னனின் எந்த பலவீனமான பக்கத்தையும் எதிரி மன்னன் கண்டுகொள்ளாதபடி நடந்து கொள்ள வேண்டும். பாதுகாப்பற்ற நிலையில் ஆமை தன் உடலையும், கால்களையும் மறைத்துக் கொள்வதைப் போல, மன்னர் தனது பலவீனத்தை மற்றவர்களின் பார்வையில் இருந்து விலக்கிக் கொள்ள வேண்டும்.

 ஒரு குறிப்பிட்ட செயலைத் தொடங்கிய பிறகு, ஒரு அரசன் அப்பணியை முழுமையாகச் செய்ய வேண்டும்.

 பகைவன் பெரும் பராக்கிரமசாலியாக இருந்தால், அரசன் அவனது பேரழிவு நேரத்தை கண்காணித்துக் கொண்டு, நேரம் வரும்போது அவனைக் கொல்ல வேண்டும்.

 மன்னர்கள் சில சமயங்களில் குருடனாகவும் மற்றும் காது கேளாதவர்கள் போல் நடிக்க வேண்டும்.

 ஒரு அரசன் தன் பாதுகாப்பை நாடினாலும், தன் எதிரியிடம் கருணை காட்டக்கூடாது.

 ஒரு அரசன் தன் எதிரிகளின் வேர்களையும், கிளைகளையும் அழிக்க வேண்டும். பின்னர் அவர் அவர்களின் கூட்டாளிகளையும் கட்சிக்காரர்களையும் அழிக்க வேண்டும்.

 ஒரு அரசன் தன் எதிரியைத் தோளில் சுமந்து, அவனைத் தூக்கி எறியும் நேரம் வரும் வரை, அவனைக் கல்லால் ஆன ஒரு மண் பானையைப் போல உடைக்க வேண்டும்.

 பகைவன் உன்னை மிகவும் கேவலமாகப் பேசினாலும் அவனை விட்டுவிடக்கூடாது. சமரசக் கலையினாலும், பணச் செலவுகளினாலும், தன் கூட்டாளிகளிடையே பிரிவினையை உண்டாக்குவதன் மூலமாகவோ அல்லது படையின் வேலையினாலும் எதிரி கொல்லப்பட வேண்டும்.

மன்னரின் மகன், நண்பன், சகோதரன், தந்தை அல்லது ஆன்மீக போதகர் யாரேனும் உங்களுக்கு எதிரியாக மாறினால் அவர்களையும் கொடூரமாக கொல்ல வேண்டும்.

 இரண்டு கட்சிகளும் சமமாக இருந்து வெற்றி நிச்சயமற்றதாக இருந்தால், விடாமுயற்சியுடன் செயல்படுபவர் செழிப்பில் வளர்கிறார்.

 நீங்கள் கோபமாக இருந்தாலும், நீங்கள் அப்படி இல்லை என்பது போல், உங்கள் உதடுகளில் புன்னகையுடன் பேசுங்கள். கோபத்தின் அறிகுறிகளுடன் யாரையும் கண்டிக்காதீர்கள். நீங்கள் அடிக்கும் முன்பும், அடிக்கும் போதும் மென்மையான வார்த்தைகளைப் பேசுங்கள்.

பிச்சைக்காரர்கள் மற்றும் திருடர்களை உங்கள் ராஜ்யத்தில் வசிக்க ஒருபோதும் அனுமதிக்கக்கூடாது.

 ஒரு இராணுவம் எப்போதும் உங்கள் கட்டளையில் இருக்க வேண்டும். நன்கு பயிற்றுவிக்கப்பட்டு, ஆயுதம் ஏந்தியிருக்க வேண்டும்.

 நீங்கள் யாரை நம்புகிறீர்களோ, அவர்கள் உங்கள் எதிரிகள் என்று நிரூபித்தால், நீங்கள் அழிந்து போவது உறுதி. உங்கள் நம்பிக்கைக்குரியவர்களை புத்திசாலித்தனமாக தேர்ந்தெடுங்கள். அவர்களின் உண்மைத்தன்மையை சோதித்த பிறகு, உங்கள் சொந்த ராஜ்யத்திலும் மற்றவர்களின் ராஜ்யங்களிலும் உளவாளிகளை நியமிக்க வேண்டும். வெளிநாட்டு இராஜ்ஜியங்களில் உள்ள உங்கள் உளவாளிகள் தகுந்த ஏமாற்றுக்காரர்களாகவும், துறவிகளின் உடையில் இருக்க வேண்டும். உங்கள் உளவாளிகள் தோட்டங்கள், பொழுதுபோக்கு இடங்கள், கோவில்கள் மற்றும், கடைத்தெருக்கள், பிற புனித இடங்கள் மற்றும் மதுக்கூடங்களில் வைக்கப்பட வேண்டும்.

உங்கள் உளவாளிகள் அமைச்சர்கள், தலைமை புரோகிதர், தலைமைத் தளபதி, இளவரசர்கள், நீதிபதிகள், கோட்டைக் குடியிருப்பில் உள்ளவர்கள், சிறை அதிகாரி, தலைமை நில அளவையர் ஆகியவர்களையும் கண்காணிக்க வேண்டும். கருவூலம், கட்டளைகளை நிறைவேற்றுபவர், நகரக் காவல்துறைத் தலைவர், தலைமைக் கட்டிடக் கலைஞர், தலைமை நீதிபதி, சபைத் தலைவர், தண்டனைத் துறைத் தலைவர், கோட்டைத் தளபதி, ஆயுதக் கிடங்கின் தலைவர் மற்றும் எல்லைக் காவலர்களின் தலைவர்களையும் உளவாளிகள் கண்காணிக்க வேண்டும்.

 நல்லொழுக்கம், செல்வம் மற்றும் இன்பம் ஆகியவற்றை ஒரு வரையறைக்குள் துய்க்க வேண்டு.

 செழிப்பை விரும்பும் ஒருவன் விடாமுயற்சியுடன் கூட்டாளிகளையும், வழிகளையும் தேடிக் கொண்டு போர்களை கவனமாக நடத்த வேண்டும்.

 ஒரு விவேகமுள்ள அரசன் தன் செயல்களைத் தொடங்குவதற்கு முன் நோக்கத்தை தன் நண்பர்களும், எதிரிகளும் அறியாத வகையில் செயல்பட வேண்டும். செழிப்பை விரும்பும் மன்னன் எப்போதும் விவேகத்துடன் செயல்பட வேண்டும், நேரத்தையும் இடத்தையும் பொறுத்து தனது நடவடிக்கைகளை எடுக்க வேண்டும்.

 பகைவன் அற்பமானவனாக இருந்தால், அவன் வெறுக்கப்படக்கூடாது, ஏனெனில் அவன் விரைவில், ஒரு பனைமரம் அதன் வேர்களை விரித்து விரித்து விடும் அல்லது ஆழமான காடுகளில் நெருப்புத் தீப்பொறியைப் போல வளரக்கூடும்.

 திருதராஷ்டிரா, பாண்டவர்களையும், மற்றவர்களையும் கவனித்து, ஒரு கொள்கையை உருவாக்கிக் கொள்வாயாக. பின்னர் நீ துன்பத்துக்குள்ளாகாதவாறு இப்போதே செயல்பட்டு பாண்டுவின் மைந்தர்களிடம் இருந்து உன்னைக் காத்துக் கொள்வாயாக. பாண்டுவின் மைந்தர்கள், உன் மகன்களை (கௌரவர்) விட பலசாலிகள்; எனவே நீ என்ன செய்ய வேண்டும் என்பதை உன் மைந்தவர்களுடன் கேட்டுவிட்டு தேவையானதைச் செய்து கொள்வாயாக. பாண்டவர்களால் எந்த அச்சமும் ஏற்படாதவாறு நடந்து கொள்வாயாக. பின்னர் நீ துன்பத்திற்கு ஆளாகாதவாறு, நிச்சயமாக, நீதிசாத்திரங்கள் ஏற்றுக் கொள்ளும் வகையில் உன் செயல்களைச் செய்வாயாக" என்றார் அமைச்சர் கணிகர்.Mahabharatham, SECTION CXLII கணிகர் நீதி - ஆதிபர்வம் பகுதி 142

வெளி இணைப்புகள்
  Story of Kaṇika
 Kanika in Mahabharata

மேற்கோள்கள்

பகுப்பு:சமசுகிருத நூல்கள்
பகுப்பு:மகாபாரதக் கதை மாந்தர்கள்